Nafarroako Alderdi Popularreko foru parlamentarien elkarteari atxikitako foru parlamentari Javier García Jiménez jaunak galdera egin du Gazte Bermearen Funtseko laguntzei buruz (9-15/PES-00113). Hona Nafarroako Gobernuko Eskubide Sozialetako lehendakariordearen erantzuna:

1. **Nafarroari esleitutako zenbatekoa**

Europako Gizarte Funtseko Unitate Administratzaileko zuzendari nagusiak (UAFSE, Enpleguaren eta Gizarte Segurantzaren Ministerioa) Nafarroako Gobernuko Politika Ekonomiko eta Enpresarialaren zuzendari nagusiari zuzendutako 2013ko abenduaren 10eko eskutitzaren bitartez, jakinarazi zion *"Gazteen Enplegurako Ekimenaren" (YEI*, ingelesezko siglak erabilita)diru-asignazioa, Nafarroako Foru Komunitateari dagokiona **3.541.218** eurokoa zela; haren kofinantzaketa-tasa, berriz, % 100ekoa da.

YEI funts hori jasotzeak aldi berean konpromiso bat eskatzen die erregioei, alegia, Europako Gizarte Funtseko beren zuzkiduratik pareko zenbateko bat erabiltzea (Nafarroaren kasuan, horrenbestez, beste **3.541.218** euro). Tarte horren kofinantzaketa-tasa Europar Batasuneko kide diren estatuetako erregioen arteko altuena da; Espainako kasuan, % 85.

Azkenik, halaber, exijitzen da beste zenbateko gehigarri bat bideratzea, gutxienez ere YEI funtseko zuzkiduraren % 50; eta hori ere erregioko Europako Gizarte Funtseko zuzkiduraren kargura (Nafarroaren kasuan, **1.770.609** euro, zeinak 3.541.218 euroren % 50 baitira). Tarte horren kofinantzaketa-tasa erregioari bere kategoriaren arabera dagokiona da, Europar Batasuneko [1303/2013 Erregelamenduko (UE)](https://www.boe.es/doue/2013/347/L00320-00469.pdf) 90. eta 120. artikuluetako xedapenei jarraituz. Nafarroako kasuan, "erregio garatuenen" kategorian sartzen denez, kofinantzaketaren portzentajea % 50 da.

Horrenbestez, aipatutako hiru tarteak batuta, Nafarroarako zuzkidura finantzario europarra, 2014-2020 urteetarako, Gazteen Enplegurako Programa Operatiboan, **8.853.045 eurokoa** da, UAFSEren aipatutako eskutitzean adierazi bezalaxe.

Tarte desberdinak daudenez, kofinantzaketa-tasa berariazkoekin, Nafarroan Gazteen Bermerako Sistemako gazteen kolektiboari zuzendutako neurrietan behar den guztizko inbertsioa **11.248.578 eurokoa** da. Kopuru horretatik, erkidegoaren ekarpena **8.853.045 eurokoa** izanen da.

2015eko azarora arte, 8.853.045 euroko esleipen horretatik, Nafarroako Foru Komunitateko Administrazioaren diruzaintzan 1.245.623,62 euro sartu dira guztira, hasierako aurre-finantzaketaren kontzeptuan, [1303/2013 Erregelamenduko (UE)](https://www.boe.es/doue/2013/347/L00320-00469.pdf) 134.1 artikuluko a) eta b) letretan eta [2015/779 Erregelamenduko (UE)](https://www.boe.es/diario_boe/txt.php?id=DOUE-L-2015-80977) 1. artikuluan ezarritakoari jarraituz.

1. **Nafarroan ezarri diren Gazteen Enplegurako Programa Operatiboko neurriak**

Lehenbizi, zehaztapen bat egin beharra dago Europako Egiturazko Funtsen eta Inbertsio Funtsen finantza-fluxuari buruz, funts horien artean baitago EGF-YEI delakoa.

Arau orokor gisa, funts horien onuradun diren nazio edo erregioetako administrazio publikoek beren baliabide berekiekin finantzatu behar dituzte egiten dituzten jarduketa guztiak eta gero, behin egintzak amaituta, Europar Batzordeari ziurtatu behar dizkiote egindako gastuak, Europako kasuko kofinantzaketa lortzeko. Arau horren salbuespena aurrerakinak dira, zeinak ematen baitira Europar Batasunari inongo gasturik justifikatu gabe. Aipatu bezala, Nafarroak 1.245.623,62 euro jaso ditu aurrerakin moduan.

Nafarroako Gobernuak abian jarri dituen neurriei dagokienez, ondoren erakusten dugu aurreikusitako inbertsioari buruzko taula bat, bai eta 2015eko azarora arte egindako gastua ere:

|  |  |  |  |
| --- | --- | --- | --- |
|  |  |  |  |
| **Neurria / Jarduketa** | **Erakunde kudeatzailea** | **2014-2020 urteetako aurreikusitako inbertsioa**  **(eurotan)** | **2014an eta 2015ean egindako gastua**  **(2015eko azarora arte) (eurotan)** |
| **Hastapeneko lanbide-prestakuntza hobetzea** | | | |
| * Oinarrizko lanbide heziketako zikloak eta lanbide-tailerrak (CENIFER eta Iturrondo) * Gaitasun unitateak edo profesionaltasun ziurtagiriak lortzeko ikastaroak | Nafarroako Enplegu Zerbitzua | 1.943.024,00 | 1.340.306,94 |
| Hastapeneko lanbide kualifikazioko programak  2013-2014 eta 2014-2015 ikasturteak | Hezkuntza Zuzendaritza Nagusia | 4.542.578,00 | 4.542.578,00 |
| **Enplegagarritasuna sustatzea** | | | |
| Prestakuntza eta enpleguko programa mistoak (tailer-eskolak eta lanbide-etxeak) | Nafarroako Enplegu Zerbitzua | 800.000,00 | 168.339,21 |
| Toki entitateentzako zuzeneko laguntzak, gazteen kontratazioa sustatzekoak | 700.000,00 | 406.800,00 |
| Enpresentzako zuzeneko laguntzak, gazteen kontratazioa sustatzekoak | 1.000.000,00 | 0,00 |
| Familia eta lana bateratzeko zerbitzuetan laneratzeko laguntzak | 40.000,00 | 0,00 |
| Erkidegoaz kanpoko enpresa eta erakundeetan praktikak egiteko bekak | Politika Ekonomiko eta Enpresarialaren eta Lanaren Zuzendaritza Nagusia | 1.356.000,00 | 253.981,51 |
| Ikerketa biomedikoaren esparruko lanekoak ez diren praktikak | Miguel Servet Fundazioa | 56.976,00 | 35.984,79 |
| **Enplegurako orientazioa** | | | |
| Gazteentza diseinatutako lan-orientabideko eta -informazioko programa | Nafarroako Enplegu Zerbitzua | 810.000,00 | 259.989,61 |
|  |  |  |  |
| **GUZTIRA** |  | **11.248.578** | **7.007.980,06** |

Neurri hauek ezartzen ari dira Nafarroako Gobernuak 2014ko maiatzean aurreikusitako planaren arabera. Plan hori Gobernu Kontseiluaren 2014ko maiatzaren 14ko bilkuran aurkeztu zen ( ([Prentsa-albistea](http://www.navarra.es/home_es/Actualidad/Sala+de+prensa/Noticias/2014/05/14/plan+empleo+juvenil.htm)).

2015ean betetako gastua hartu da aurrekontu-betetzeko "Erabilitakoa" fasetik, zeren eta espero izatekoa baita hitzartutako kreditua amaieran derrigorrez gertatzea eta ordaintzea. Hala eta guztiz ere, ekitaldiaren amaieran aldaketa batzuk egon daitezke, baina arrazoizkoa da pentsatzea ez dela alde handirik izanen, eta horregatik ematen da informazio hori.

Ikusten den bezala, Gazteen Enplegurako Programa Operatiboko neurrien betetzea gaur egun % 62,30ekoa litzateke, zeren eta kasuko aldian egin beharreko 11.248.578 euroko inbertsiotik 7.007.980,06 euro exekutatu baitira 2015eko azaroan.

Azkenik, zehaztu beharra dago Enpleguaren eta Gizarte Segurantzaren Ministerioa, zeina Gazteen Enplegurako Plan Operatiboaren arduraduna baita, hura kudeatzen duen agintaria den aldetik, oraindik ere ez duela ezarri Europar Batzordeari gastuak ziurtatzeko sistema (gastua egiaztatzeko prozedurak, ziurtagiria jasoko duten aplikazio informatikoak eta abar). Horrenbestez, bere garaian gastuaren gainean ezarritako kontrolak aurrera eraman ez direnez, ezin dugu baieztatu egindako gastu guztia EGF-YEIren kargura ziurtatu ahalko denik.

Hori guztia jakinarazten dizut Nafarroako Parlamentuko Erregelamenduaren 194. artikulua betetzeko.

Iruñean 2015eko azaroaren 18an

Eskubide Sozialetako lehendakariordea: Miguel Laparra Navarro